

**Қазақстан Республикасы Үкiметiнiң 2003 жылғы 23 мамырдағы №488 "Халықты
жұқпалы ауруларға қарсы вакцинациялауды жақсарту жөнiндегi шаралар туралы"
қаулысын жүзеге асыру**

***Күшін жойған***

Атырау облыстық әкімиятының 2003 жылғы 26 тамыздағы 179 қаулысы. Атырау облыстық әділет басқармасында 2003 жылғы 15 қыркүйекте 1619 тіркелді. Күші жойылды - Атырау облысы әкімдігінің 2012 жылғы 15 наурыздағы № 65 қаулысымен.

      Ескерту. Күші жойылды - Атырау облысы әкімдігінің 2012.03.15 № 65 қаулысымен.  
      Қазақстан Республикасы Үкiметiнiң 2003 жылғы 23 мамырдағы № 488 "Халықты жұқпалы ауруларға қарсы вакцинациялауды жақсарту жөнiндегi шаралар туралы" қаулысын жүзеге асыру мақсатында облыстық әкiмият **қаулы етеді:**  
      1. "А" вирусты гепатитке қарсы жыл сайын жоспарлы алдын ала егiлуге жататын адамдар құрамының тiзбесi бекiтiлсiн (1-қосымша).  
      2. Тұмауға қарсы жыл сайын жоспарлы алдын ала егiлуге жататын адамдар құрамының тiзбесi бекiтiлсiн (2-қосымша).  
      
3. Атырау облыстық қаржы басқармасы жыл сайын облыс бюджетiнде тұрғындардың "А" вирусты гепатитке және тұмауға қарсы егуге қажеттi вакциналарды сатып алуға қаржы қарастырып, Атырау облыстық мемлекеттiк санитарлық-эпидемиологиялық қадағалау басқармасына бөлсiн.  
      
4. Атырау облыстық денсаулық сақтау басқармасы:  
      1) алдын ала егулер жүргiзу тәртiбi мен мерзiмдерiне сәйкес тұрғындарды жоспарлы түрде және эпидемиологиялық көрсеткiштерге орай вакцинациялауды;  
      2) медициналық мекемелерi жоқ елдi мекендерде тұратын тұрғындарды вакцинациялау мақсатында жылжымалы егу бригадаларының жұмыс iстеуiн қамтамасыз етсiн.  
      5. Атырау облыстық мемлекеттiк санитарлық-эпидемиологиялық қадағалау басқармасы мемлекеттiк сатып алу сұранымды, санитарлық талаптарға сәйкес вакциналарды сақтауды, тасымалдауды қамтамасыз етсiн.  
      6. Осы қаулының орындалуын бақылау облыс әкiмiнiң орынбасары Т.І. Мұрсәлиеваға жүктелсiн.

*Облыс әкiмi*

Облыс әкiмиятының      
2003 жылғы 26 тамыздағы   
№ 179 қаулысына 1-қосымша

**"А" вирусты гепатитке қарсы жылма-жыл жоспарлы алдын-ала**  
**егiлуге тиiстi адамдар құрамының тiзбесi**

|  |  |
| --- | --- |
| Егiлетiн адамдар тобы | Егiлуге тиiстi адамдар саны |
| 2 жастағы балалар | 8500 |

Облыс әкiмиятының      
2003 жылғы 26 тамыздағы   
179 қаулысына 2-қосымша

**Тұмауға қарсы жылма-жыл жоспарлы алдын-ала**   
**егiлуге тиiстi адамдар құрамының тiзбесi**

|  |  |
| --- | --- |
| Егiлетiн топ | Егiлуге тиiстi  адамдар саны |
| Балалар үйi тәрбиеленушiлерi мен  қызметкерлерi | 84 |
| Жетiм және әке-шеше қамқорлығынсыз қалған балаларға арналған интернат   тәрбиеленушiлерi мен қызметкерлерi | 279 |
| "Ақбота" балалар үйi тәрбиеленушiлерi   мен қызметкерлерi | 238 |
| Қарттар үйi | 78 |
| Ойлау қабiлетi төмен балаларға арналған   интернат тәрбиеленушiлерi мен   қызметкерлерi | 298 |
| Жиi ауыратын балалар | 4523 |
| Медицина қызметкерлерi | 4500 |
| Барлығы | 10000 |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК